טסי כהן-פפר

טסי כהן־פפר (נולדה בארגנטינה בפרובינציית בואנוס איירס ב-1947) היא אמנית ישראלית העוסקת ברישום, פיסול וציור.

ביוגרפיה 
נולדה בארגנטינה 1947 למשפחה שהיגרה מפולין. עד שנת 1966 חייה בעיר קילמס (Quilmes) בפרובינציית בואנוס איירס.

שמה הרשמי הוא טרסה פפר (Teresa Pfeffer) והיא בת שלישית להורים שהיגרו לארגנטינה, וניהלו אורח חיים יהודי אך לא מסורתי. את שמה "טסי" קיבלה בבית הספר התיכון מחברותיה לכיתה בעקבות הספר "טס לבית דברוויל". 

כהן פפר למדה בתיכון ריאלי, ובכיתה י"א ו-י"ב, בנוסף ללימודיה בתיכון הראלי, למדה לימודי ערב בבית לאומנויות בעיר קילמס, שם פגשה מורים שהעריכו את אמנותה ופתחו בפניה דלתות לעולם האמנות.

בסוף כתה י"ב, בגיל שבע עשרה, היא באה לישראל לבקר את אחותה. היא הלכה לאולפן בקיבוץ גל עד, ונרשמה ללימודים ב"בצלאל" בשנת 67–1966, אך הפסיקה את לימודיה מסיבות משפחתיות. 

ב"בצלאל" הכירה את מי שהיום הוא בעלה, יעקב כהן – אדריכל נוף. הם עברו לגור בשדרות. היא התחילה ללמד אומנות בעיר שדרות ובבית הספר האזורי "שער הנגב". במהלך השנים האלה היא השלימה את התואר של מורה לאומנות ולשנה אחת חזרה ללימודים חלקיים בבצלאל.

בשנים אלה, הציגה בתערוכת רישום בירושלים, עליה כתבה המבקרת מרים טל, והתייחסה לרישום הדרום האמריקני של כהן-פפר, ובתערוכה נוספת באשקלון.

אחר-כך הם עברו לאשקלון, שם היא לימדה בבתי ספר ומכללות באזור, והשתלמה בהשתלמויות שארגנה שולמית סירוטה בירושלים.

בשנת השבתון שלקחה, יצאה ללמוד במדרשה לאומנות ברמת השרון, שם למדה שנתיים אצל רפי לביא, רונית שני ומורים נוספים.

בשנת 1986 עברו לגור בתל אביב. כהן-פפר עזבה את עבודתה במשרד החינוך והחלה לכתוב על אמנות בעיתון הילדים 'דבר לילדים' שם כתבה תחת שמות שונים: טרזה פפר או טסי כהן .

בשנת 1992 החלה ללמד בסדנאות במוזיאון תל אביב ובמגמה לאומנות בבית הספר עירוני א', שם עבדה עשרים שנה.

כהן-פפר התחילה לפסל בשנת 1989 ותערוכת הפיסול הראשונה שלה הייתה בגלריה הקיבוץ בשנת 1990.

בשנת 2005 כהן-פפר הצטרפה לאמני "גלריה בינט" והתערוכה הראשונה שהציגה שם הייתה תערוכת רישומים גדולים.

בשנים האחרונות התרחב עיסוקה בציור לצד עבודתה במדיומים אחרים.

טסי כהן-פפר מתגוררת ויוצרת בתל אביב.

לטסי כהן-פפר ולבעלה יעקב כהן שלושה ילדים: חגית, מישר, ומאור כהן – שחקן, בדרן, זמר-יוצר, וסולן להקת זקני צפת.

תערוכות

תערוכות יחיד נבחרות

תערוכות קבוצתיות נבחרות

קישורים חיצוניים
 
 פאונה, מקום לאמנות בקרית המלאכה, 2022

אמניות ישראליות
פסלות ישראליות
פסלים ישראלים
ציירות ישראליות
ציירים ישראלים
ישראליות ילידות ארגנטינה
ישראלים ילידי ארגנטינה
תל אביב-יפו: אישים
ישראליות שנולדו ב-1947
ישראלים שנולדו ב-1947